किसानों तक पहुंचे सरकारी योजनाओं का लाभ
कृषि अनुसंधान केंद्र में मंचासिन सांसद वीडी राम, मंगल सिंह अन्य।
भास्कर न्यूज | मेदिनीनगर
सांसदवीडी राम ने कहा कि केंद्र की सरकार किसानों के हित को लेकर चिंतित है। सरकार यह चाहती है कि देश भर के किसानों की समस्या दूर हो और उन्हें उनकी मेहनत तथा लागत का उचित कीमत मिल सके। वे चियांकी अनुसंधान केंद्र में आयेाजित जय जवान जय विज्ञान कार्यक्रम में बोल रहे थे।
वहां पहुंचे किसानों तथा नवचयनित पंचायत प्रतिनिधियोंं के बीच सांसद वीडी राम ने कहा कि सही मायने में सभी किसानों को सरकार की योजनाओं का लाभ मिल सके, इसका प्रयास किया जाना चाहिए। उन्होंने कहा कि सरकारी संस्थाओं द्वारा किसानों के लिए किए जा रहे अनुसंधान और वैज्ञानिक कार्यों की तकनीक उनके खेतों तक पहुंचे, इसकी व्यवस्था जरूरी है।
सांसद ने कहा कि आज भी किसान वैज्ञानिक तकनीक से अनजान है। आलू के पुराने प्रभेद आज भी किसानों को मिल रहा है। उन्होंने यह भी कहा कि दलहन के लए पलामू देश भर में सबसे उपयुक्त है। किसान दलहन की खेती पर ध्यान दें। कृषि वैज्ञानिक प्रमोद कुमार ने कार्यक्रम का संचालन किया।
इस अवसर पर चियांकी की मुखिया बिकू उरांव, सुआ की दुर्गावती देवी तथा केचकी की जिलेबा देवी के अलावा कृषि वैज्ञानिक, डॉ. पॉल, डॉ. अनिल कुमार, डॉ. अखलाक अहमद, डॉ. एसके मोहन सैकड़ों किसान मौजूद थे।
किसानोंका विजिट हो
उन्होंनेकिसानों को इजरायल का उदाहरण देकर कम पानी में दलहन की खेती करने के लिए प्रेरित किया। सांसद ने अनुसंधान केंद्र के उत्पादन क्षेत्र का भ्रमण करते हुए कहा कि खेती के इस विधि और तकनीक के साथ उन्नत प्रभेद की जानकारी के लिए किसानों काे भी इस परिक्षेत्र का भ्रमण कराया जाए। उन्होंने किसानों के लए न्यनूतम समर्थन मूल्य तय किये जाने तथा हर खेत की मिट्टी जांच किये जाने की बात कही। उनके साथ कृषि वैज्ञानिक प्रमोद कुमार प्रतिनिध मंगल सिंह मौजूद थे।
अंग्रेजोंका विकसित प्रभेद अपना रहे किसान
कृषिवैज्ञानिक प्रमोद कुमार ने कहा कि आज तक पलामू के लेाग अंग्रेजों के प्रभेद को अपनाते रहे हैं। आलू का सी-वन तथा सी-40 ऐसा प्रभेद है जो महज एक से डेढ़ क्विंटल उपज देता है। लेकिन पलामू में आज तक यही इस्तेमाल होता रहा है। जबकि वैज्ञानिकों ने 100 तरह के प्रभेद विकसित कर चुके हैं। उन्होंने कहा कि आलू का खुखरी प्रभेद काफी उपजाऊ है। इसका ज्योति, लालिमा और पोखराज जैसे किस्म पलामू के किसानों के लिए बेहतर होंगे।
hin_Deva bho_Deva bho_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva